Odense Adresse-Contoirs Efterretninger, 1835-10-22
Det var fremdeles Andalusien og Grev las Navas, som meest foruroligede Ministeriet, og det havde i Madrid desuden vakt nogen Bekymring, at der i Anduar var sammentraadt en Central-Junta af Andalusiens fire Kongeriger (7 Provindser). Det er "Journal des Debats, som indeholder de fleste af de nye Efterretninger fra Madrid, men under de nuværende Forhold kan man just ikke sætte ubetinget Lid til dens Beretninger, da den, som bekjendt, heldede langt mere til det forrige Ministerium af den rette Midte,"end til Hr. Mendizabals System. Efter denne Tidende skal man imidlertid haabe, at den Uenighed, som har viist sig imellem Andalusiens Juntaer, vilde snart medføre hiin Central-Juntas Opløsning. Den engelske Gesandts Privar Secretair var afgaaen til Cadix, for at formaae Hr. Villatta, Secretair i den derværende Junta, til at underkaste sig Regjeringen. To nye Underhandlere, som Hr. Mendizabal havde afsendt til Grev las Navas, vare den 4de vendte tilbage til Madrid. Deres Sendelse synes at have været ligesaa frugtesløs, som de forrige Underhandleres Den Ene af dem, Hr. Bernabia, skal kun formedelst Hensyn til hans Collega have undgaaet Fuldbyrdelsen af en befaling, som las Navas havde givet, at skyde ham uhørt. Disse Gesandter have medbragt den Efterretning, at den saakaldte andalusiske Armee kun tæller 2000 Md. under Vaaben. Dersom dette er sandt, saa vilde man have ondt ved at begribe, hvorfor der endnu gjøres saamange Omstændigheder med dette Corps. (J en spansk Tidende Revistaangives Andalusiernes Styrke under las Navas til 3000 Md., og derefter skulde Tropperne fra Cadix under Osorio have trukket sig tilbage fra ham. Vist er det, at alle Forbindelser, med Andalusien ere afbrudte, og at General Qviroga derfor ikke har kunne komme til Granada. To af de Deputerede fra Cadix, hvis Fuldmagter den derværende Junta har erklæret for ugyldige, synes ikke at ville lade sig binde ved denne Erklæring. Disse ere Dhrr. Galiano og Ulloa; de ville oppebie nye Beslutninger. J alt Væsentligt staae Sagerne saaledes endnu ved det Gamle. Den eneste, for Regjeringen gunstige Undtagelse herfra er, at Sevilla, har underkastet sig, idet Befolkningen, imod Juntans Villie, som ikke vil opløse sig, har tilkjendegivet Regjeringen sin Hengivenhed og Tillid ved en, allerede med 700 Underskrifter forsynet, Protest, der erklærer enhver fremtidig Beslutning af Juntaen for ugyldig. Tilbøielighed hos flere sydlige Juntaer til Udsoning synes ogsaa at fremlyse af en Proklamation fra Juntaen i Cadix af 20 Septbr., hvori der tilkjendegives, at Juntaen i Badajoz har sat sig i Forbindelse med Ministeriet, og det overlades til Central-Juntaen at beslutte, hvad der skal gjøres, for at undgaae videre Uenighed i Juntaerne, og for at forene den Hielp, der skal ydes Regjeringen imod Carlisterne med den faste Fordring om Garantier for Friheden. - Som en ny Eftergivenhed imod Liberalismen, eller Bevægelsespartiet maa det vel betragtes, at General Alava ikke beholder Udenrigs Portefeuillen, men gaaer paany som Gesandt til London. Alava er Wellingtons Ven, og Fortrolig af de la Rosa og Toreno; det maa derfor være Bevægelsespartiet kjærkomment, at Udenrigs=Portefenillen ogsaa midlertidigen er gaaen over til Hr. Mendizabal, hvis overordentlige Virksomhed Alle beundre. Unægteligen hører han til vor Tids mærkeligste Mænd. Af jødisk Herkomst, ved sin financielle Jndflydelse ophøiet til Minister i det erke katholske Spanien, staaer han ogsaa nu i Spidsen for dette Lands Gjenfødelse, som fordum, fra London af, over Portugal. Gazette de France kalder ham, ret aandfuldt, den spanske Necker, og almindeligen ansees han for en speculativ Finantsmand. Derimod holder man ham ikke for et politiske Hoved. Hans Udvortes er paafaldende: han er en stor, rank Mand, med stærk, sort Haarvært, meget bevægelig i Minespil, med lidet fornem Anstand, men sydligte, man kunde sige neapolitanskt gesticulerende, forigt Øie, blege, stærkt markerede Træk, høflig, bøielig og en utrættelig Arbeider. Hans Characteer nærmer sig meere til Englændernes end til Franskmændenes.